Vill auka vægi ferðamála í samgönguáætlun | RÚV
Sjá nánar Gerir ráð fyrir kosningum í haust
Vill auka vægi ferðamála í samgönguáætlun
Mynd: RUV Til að tryggja aðgengi að öllum landshlutum og þar af leiðandi dreifa ferðamönnum um landið yfir vetrartímann er mikilvægt að samgönguáætlun taki í auknum mæli mið af þörfum ferðaþjónustunnar. Þetta segir framkvæmdastjóri Samtaka ferðaþjónustunnar. Helga Árnadóttir framkvæmdastjóri Samtaka ferðaþjónustunnar segir oft erfitt að meta hvort komi á undan eggið eða hænan - mikilvægt sé að afþreying og aðstaða sé til staðar á áfangastöðum ferðamanna en þá þurfi líka aðgengi að vera tryggt. Hvort kemur á undan aðgengi eða afþreying? Á mörgum stöðum eru vegir ekki mokaðir á vissum árstímum eða dögum, sem getur þá staðið í vegi fyrir aðgengi og þar af leiðandi dreifingu ferðamanna yfir vetrartímann: „Það er einlægur vilji okkar eins og stjórnvalda að markaðssetja og leggja áherslu á komur ferðamanna til landsins allan ársins hring og um allt land og allt markaðsefni hefur miðað að því en auðvitað þarf á sama tíma að tryggja að aðgengið sé tryggt, að það sé þá ekki lokað."
Helga segir mikilvægt að auka vægi ferðaþjónustunnar í samgönguáætlun og að það sé eitt þeirra verkefna sem bíður nýrrar stjórnstöðvar ferðamála. Forgangsröðun samgönguáætlunar í dag sé ekki síst til að tryggja verðmæti og því sé eðlilegt að endurmeta stöðu ferðmála innan samgönguáætlunar í ljósi aukins vægis atvinnugreinarinnar: „Horft hefur verið til þess að mokað sé t.a.m. að kúabúum til að tryggja verðmætin sem í mjólkinni felast. Nú erum við bara komin með annars konar verðmæti, sem eru ferðamenn. Við þurfum líka að horfa til þeirra verðmæta."
Illa ruddir vegir að helstu ferðamannastöðum Það kemur enginn þegar lokað er 29.01.2016 - 09:14